知識產權

知識產權係一個人對佢所擁有嘅知識資本所享有嘅專有權利，一般只係響有限時間之內有效。各種智力創造譬如發明、文學同藝術作品，同埋響商業中使用嘅標誌、名、圖同外觀設計，都可被認為係某一個人或者組織所擁有嘅知識產權。常見嘅知識產權包括著作權、專利權同商標等等。

而GNU嘅Richard Stallman就提出 ，智慧財產呢個概念本身就有好多問題；佢引Stanford 法學院嘅Mark Lemley 教授，認為呢個概念由1967年WIPO出現而開始，至近年流行，實係將版權、商標同埋專利三種有完全唔同目標、內容同沿革嘅法律擺埋一堆，會令人唔自覺咁過份推廣。